GħOXRIN SENA WARA…. Il-konti—raġel għoli, wiċċu twil u misbuk, xagħru sfiq u abjad qotna—qatt ma fetaħ qalbu ma' ħadd. Kien għadda dawn l-aħħar għoxrin sena medhi biss b' daru, jaħdem— fil-ġonna u l-egħlieqi tiegħu—mhux biex jaqla' x'jiekol, għax għana kellu iżjed milli kellu r-raħal kollu, iżda jaħdem, ngħidu aħna, biex iderri, biex iqatta' ż-żmien, biex jinsa xi ftit l-imgħoddi. U n-nies kienet taħseb li kien bniedem hieni: x'jonqsu 7 kienet tgħid. Iżda, fil-għaxija, xħin jasal il-ħin li jserraħ 'il ġismu mkisser apposta bix-xogħol, u kien jara jserraħx xi ftit lil ħsiebu, mara sabiħa, fit-tul imdaqqsa, b'wiċċ qawwi, ħaddejn ħomor, għajnejn żoroq, xofttejn qrollija, kienet tidher quddiemu u ttajjarlu nagħsu: kien jistħajjilha dieħla f'kamartu u kemm-il darba, b'ġirja, kien iqum mis-sodda biex jilqa' 'l martu, iżda martu tkun għabet, għax martu kienet ilha mejta; kienet mietet il-bogħod minnu, hija u tati d-dawl lil bintha, mietet bla ma laħqet talbitu maħfra, bla ma laħaq uriha li hu kien irid jaħfrilha. Bintha għexet u kibret u l-konti qatt ma ried l-anqas biss ikun jaf x'kien sar minnha u kien igħix għalih waħdu biex ma jismax b'aħbarha, għad illi, bla ma ried, malajr sar jaf li missierha kien ħalliha ltima minnu wkoll. Dik inhar kellu joħroġ ta' bil-fors, u kien għaddej b'rasu mgħaddsa minn toroq li bil-kemm ma kienx insihom, daqs kemm kien ilu ma jgħaddi minnhom. jJilwi minn triq għat-triq li kellu jmur fiha, jarfa' għajnejh biex jara fejn wasal u d-dehra ta' qabel tarġa għal quddiemu: xbejba sabiħa, fit-tul imdaqqsa, b'wiċċ qawwi, ħaddejn ħomor, għajnejn żoroq, xofftejn qrollija, iżda did-darba ma għabetx minn quddiemu mita wasal ħdejha iżda baqgħet hemm, b'dawk ħaddejha ħomor b'dawk għajnejha sħaħ u qabbieża, u hu baqa' jaraha għad li issa qalb iċ-ċpar, qalb id-dlam: sabiħa, wiċċha qawwi, għajnejha jleqqu, sakemm fawra demm qawwija ma telgħetx għal rasu u sabbtitu għaxi Mixħut wiċċu l-fuq, fuq soddtu, il-konti beda ġej għal l-aħjar, iżda kull darba li jaħseb fili ra, kull darba li jiġu quddiemu dawk iż-żewġ xbihat, fawra ta' demm titla' għal rasu u għal xi ftit minuti kien jarġa' jintilef: iżda bil-mod il-mod kien qiesu drahom dawk iż-żewġ xbihat: għamla waħda, wiċċ wieħed, u donnu ma kienx jista' joqgħod minngħajrhom. Għad illi. t-tabib ma kienx iridu jaħseb, u jiftakar, ma sata' jagħmel xejn la darba l-mera ta' ħsiebu mhux talli ma ridetx tittappan, iżda iżjed bdiet turihomlu ċari. Għadda ż-żmien iżda minn dik l-ewwel laqgħa ma satàx iżomm iżjed. Jekk tant kien iħobbha u baqa' jħobbha —lil martu—kif sata' jobgħud lix-xbieha tagħha, lil l-istess bintha' Bil-kemm kien għadda xahar—xahar twil u ta' l-ikbar diqa—ix-xwejjaħ. konti, imxejjaħ iżjed bil-marda, kien wara l-ħġieġ jistenna bla sabar. F'daqqa jidħol jiġri u…min jista' jfisser7 Xwejjaħ ta' fuq is-sittin sena mgħannaq ma' xbejba fil- fjur ta' żmienha: it-tnejn imbikkija, it-tnejn qalbhom maqsuma. It-tfajla ltima ferħana għax kienet sabet missier ieħor, iżda belhana għax ma satgħetx tifhem biżżejjed; ix-xwejjaħ mitluf minnu n-nifsu għax stħajlu mita, ħafna ħafna snin qabel, kien ħalef imħabba ta' dejjem lill-maħbuba ommha.